Резюме: В статията се тества пъзелът привързаност към местния пазар (equity home bias) и дивидентната стратегия „Кучетата на Dow” в условията на българския капиталов пазар. Установява се, че родните инвеститори държат 74,1% от своя портфейл в местни акции, докато ICAPM предполага теглото им да е 0,007%, а „кучетата на Dow” генерират годишна рисково-съобразена свръхдоходност от 11,18%. Следването на дивидентната стратегия, съчетано с добра международната диверсификация, предоставя добри възможности за подобряване на портфейлното представяне.
Димитър Благоев, Радостин Бояджиев
JEL: G11, G32, C61, L0
Ключови думи: инвестиция, проекти, портфейлно управление, оптимизация, модел.
Резюме: Статията има за цел да представи потенциала и възможностите на приложението на класическата портфейлна теория при формирането и селектирането на портфейл от инвестиционни проекти за инвестиране в реални активи. За целта са изяснени и обобщени различни авторски виждания по ключови за темата понятия, като инвестиции, проекти, инвестиционни проекти. Концептуално е разкрита същностната характеристика на портфейлната теория със съответния й методически и математически инструментариум. На нейна база и адаптация е разработен концептуален модел (методическа рамка) за селекция на портфейл от инвестиционни проекти за реални активи, като оптимизацията му е направена по ключови критерии, които могат да бъдат избирани от мениджърите. В заключение са дадени изводи за основните предимства и съответните ограничения при използване на методическия модел.
Резюме: Цената на собствения капитал на фирмите е един от основните финансово-икономически показатели в корпоративните финанси. Целта на настоящата разработка е да се тества добре познатият подход на Дамодаран в условията на световните развиващи се пазари. Основният резултат от изследването е, че подходът на Дамодаран е необходимо да бъде усъвършенстван, тъй като поддържа константно отклонение от наблюдаваната ex post цена на собствения капитал.